62021TJ0484_INF
Vispārējās tiesas (trešā palāta paplašinātā sastāvā) 2024. gada 25. septembra spriedums –
Polskie sieci elektroenergetyczne/ACER
(lieta T-484/21) (
1
)
Enerģētika – Elektroenerģijas iekšējais tirgus – Jaudas aprēķināšanas reģions – CORE reģions – ACER pieņemta pārdispečēšanas un kompensācijas tirdzniecības izmaksu dalīšanas metodika – Leģitīmo loka plūsmu pielaides robežvērtības noteikšana – Regulas (ES) 2019/943 16. panta 13. punkts
1.
Enerģētika – Elektroenerģijas iekšējais tirgus – Regula 2019/943 – Pārslodžu risināšana elektroenerģijas pārvades sistēmā – Korektīvo pasākumu īstenošana starpzonu pārslodžu samazināšanai – Korektīvo pasākumu izmaksu dalīšanas metodika – To izmaksu izslēgšana, ko radījušas loka plūsmas, kuras nepārsniedz noteiktu pielaides robežvērtību – Energoregulatoru sadarbības aģentūras (ACER) veiktā pielaides robežvērtības noteikšana neatbilstoši piemērojamajam tiesiskajam regulējumam – Nepieļaujamība – Izņēmums – ACER netieša kompetence noteikt pielaides robežvērtību veidā, kas neatbilst piemērojamajam tiesiskajam regulējumam – Nosacījumi – Neizpildīti nosacījumi
(LES 4. panta 3. punkts; Eiropas Parlamenta un Padomes Regulas 2019/942 6. panta 10. punkta 2. daļas a) apakšpunkts, 11. un 12. punkts un Regulas 2019/943 34. apsvērums un 16. panta 13. punkts; Komisijas Regulas 2015/1222 9. panta 11. punkts un 74. panta 6. punkta a) apakšpunkts)
(skat. 30.–97., 101.–107. un 114.–127. punkts)
2.
Atcelšanas prasība – Spriedums, ar kuru tiek atcelts tiesību akts – Sekas – Savienības tiesā uzlikts ierobežojums – Nosacījumi
(LESD 264. panta 2. daļa)
(skat. 132., 135.–139. punktu)
Rezolutīvā daļa
1)
Atcelt Eiropas Savienības Energoregulatoru sadarbības aģentūras (ACER) Apelācijas valdes 2021. gada 28. maija lēmumu, kas pieņemts saistībā ar lietu A-001-2021 (konsolidēta), ciktāl ar to apstiprināts ACER 2020. gada 30. novembra lēmums Nr. 30/2020 par jaudas aprēķināšanas reģiona “CORE”, kurā ietilpst Beļģija, Čehijas Republika, Vācija, Francija, Horvātija, Luksemburga, Ungārija, Nīderlande, Austrija, Polija, Rumānija, Slovēnija un Slovākija, elektroenerģijas pārvades sistēmu operatoru priekšlikumu par pārdispečēšanas un kompensācijas tirdzniecības izmaksu dalīšanas metodiku un noraidīta prasītājas apelācija minētajā lietā.
2)
ACER sedz savus tiesāšanās izdevumus un atlīdzina Polskie sieci elektroenergetyczne S.A. tiesāšanās izdevumus.
3)
Polijas Republika savus tiesāšanās izdevumus sedz pati.
(
1
)	OV C 412, 11.10.2021.